
ДОБРИЧКИ ОБЩИНСКИ СЪВЕТ



ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка

Относно: Съгласие за изменение на Подробния устройствен план – План за регулация в обхвата на: УПИ I – изолационна зеленина, кв. 9 по плана на с. Победа, община Добричка  


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В общинска администрация е постъпило заявление за допускане изменение на Подробния устройствен план  - План за регулация и застрояване на с. Победа с вх. рег. № УТ – 1678 от 30.06.2026г. от Атанас Маринов Атанасов. 
В квартал 9 по плана на с. Победа, одобрен със Заповед № 928 от 29.09.1984г. е обособен УПИ I – изолационна зеленина, като същия се състои от няколко поземплени имота, част от които са частна собственост.  Заявителят е собственик на 6790 кв.м  от ПИ 21083.501.859 по КККР с. Победа, съгласно Нотариален акт, вписан в Свп – Добрич при Авп с № 138, том  XVI, дело № 3039, вх. рег. № 7351 от 20.08.2025г. За съседния поземлен имот (ПИ № 21083.501.861) е съставен акт за общинска собственост, вписан в Свп – Добрич при Авп с № 172, том II, вх. рег. № 955 от 19.02.2026г.  С искането си желае обособяване на УПИ с площ 6790 кв.м за жилищно застрояване и придаване на частта собственост на общината, предвидена за озеленяване в обхвата на ПИ №  21083.501.861 с НТП за друг вид озелененени площи към северозападната част на имота (ПИ 21083.501.860). С промяната ще се обособи имот за жилищно застрояване с лице към улична регулация, а площта, собственост на общината (ПИ 21083.501.860) ще се приобщи към останалата, предвидена за озеленяване.
Към заявлението са представени задание, придружено от скица-предложение, съгласно изискванията на чл.124а, ал.7 от Закона за устройство на територията, графично изобразяващи намерението на заявителя. Заданието е съобразено с чл.125 от ЗУТ.  	
Предвид гореизложеното, предлагам Добрички общински съвет да приеме следното:

П Р О Е К Т !

Р Е Ш Е Н И Е:

I. На основание чл.21 ал.1, т.8 и т.11 от ЗМСМА, чл.134, ал.2, т.6 от ЗУТ , Добрички общински съвет дава съгласие за изменение на Подробния устройствен план – План за регулация и застрояване на с. Победа в обхвата на : УПИ I – изолационна зеленина, кв. 9 с цел обособяване на нов урегулиран поземлен имот за жилищно застрояване с площ 6700 кв.м. и нов урегулиран поземлен имот за озеленяване в обхвата на кв. 9, с. Победа, община Добричка, съгласно представената скица – предложение.

II. Възлага на Кмета на Община Добричка последващи законови действия.


Приложение към докладната записка:
· Заявление с вх. рег. УТ – 1678 от 30.06.2026г. с окомплектована преписка;
· Извадка от ПУП – ПР на с. Победа.
· Акт за общинска собственост
· Скица от АГКК на ПИ 21083.501.861.

